איוואן אורגנט

איוואן אנדרייביץ' אורגנט (ברוסית: Иван Андреевич Ургант,‏ נולד ב-16 באפריל 1978 בלנינגרד, ברית המועצות) הוא מנחה, זמר, מפיק ושחקן קולנוע וטלוויזיה רוסי-ישראלי. משנת 2012 עד 2022, הנחה את תוכנית האירוח הלילית "אורגנט בערב" בערוץ 1 הרוסי. איוואן אורגנט נולד בלנינגרד למשפחה ממוצא רוסי, אסטוני ויהודי. הוריו אנדריי לבוביץ' אורגנט וולריה איוואנובנה קיסליובה (שנפטרה בשנת 2015). בצעירותו הוריו התגרשו והוא גר עם אמו שחיה עם חברה, השחקן דמיטרי לאדיגין. הסבא שלו, לב מילינדר, היה שחקן יהודי[דרוש מקור]. הוריו (וכך גם סבתו נינה אורגנט) היו שחקני תיאטרון. הוא למד בבית הספר לדרמה ומוזיקה מספר 18 בלנינגרד ובגימנסיה בעיר. הוא השלים השכלתו באקדמיה לאומנות התיאטרון של סנקט פטרבורג ובתחילת הקריירה שלו נטל חלק בהפקות תיאטרון קטנות. עם סיום לימודיו המשיך בקריירת המשחק בתיאטרון. בשנות ה-90 הנחה מופעי לילה במועדונים וב-1999 התקבל לעבודה באחת מתחנות הרדיו בסנקט פטרבורג כשדרן והנחה תוכנית בידור בערוץ 5 הפטרבורגי. בשלב מאוחר יותר עבר למוסקבה והתקבל לעבוד בתחנת הרדיו "הרדיו הרוסי" (Русском радио) ולאחר מכן בתחנת "Hit FM". הוא החל לצבור פופולריות והצליח להתקבל לצוות העובדים של ערוץ MTV במוסקבה. במקביל פיתח גם קריירת משחק ושיחק דמויות שונות בקולנוע ובטלוויזיה, אך התפרסם ברוסיה בעיקר כאישיות טלוויזיונית ומנחה טלוויזיה פופולרי. הוא הנחה את אירוויזיון 2009 והיה ממנחי הטקס באולימפיאדת סוצ'י (2014), הוא נטל חלק בפאנל התוכנית "פרוז'קטורפריסהילטון" (Прожекторперисхилтон) יחד עם אלכסנדר צקאלו וצמד הקומיקאים סרגיי סבטלקוב וגאריק מרטירוסיאן. במשך תקופה ארוכה גם הנחה את תוכנית הפארודיה "ההבדל הגדול" יחד עם אלכסנדר צקאלו. הוא גם הנחה את תוכנית הבישול "סמאק" המשודרת בערוץ הראשון הרוסי. במהלך תוכנית הבישול "סמאק" שהנחה, התבטא אורגנט שהוא "ריסק את הירקות כפי שקומיסר אדום היה מרסק תושבי כפר אוקראיני", התבטאות שגררה ביקורת רבה באוקראינה והביאה אותו להתנצל במהלך שידורי תוכנית האירוח שלו "אורגנט בערב". משנת 2006 הוא משתף פעולה עם ולדימיר פוזנר בהנחיית והפקת סרטי מסע תיעודיים: "אמריקה בת קומה אחת" (Одноэтажная Америка) על ארצות הברית, "טור דה פראנס" (Тур де Франс) אודות צרפת, "איטליה שלהם" (Их Италия) על איטליה, "זעזוע מוח גרמני" (Германская головоломка) על גרמניה, "אנגליה בפרט ובכלל" (Англия в общем и в частности), "אושר יהודי" (Еврейское счастье) על ישראל, "בחיפוש דון קישוט" (В поисках Дон Кихота) על ספרד, "הכי, הכי הכי" (Самые. Самые. Самые) על סקנדינביה ופינלנד,"הצד השני של הקימונו" (Обратная сторона кимоно) על יפן וסדרה על ערי רוסיה שעל נהר הוולגה. ביוני 2018 קיבל אזרחות ישראלית. בפברואר 2022 עם הפלישה הרוסית לאוקראינה פרסם אורגנט ברשת האינסטגרם פוסט קצר נגד המלחמה. מייד לאחר מכן הורדה תוכניתו ״אורגאנט בערב״ בערוץ הראשון הממלכתי הרוסי ונודע כי הוא עזב לישראל, ביחד עם אשתו ושתי בנותיו. איוואן אורגנט מוזיקאי והוא מנגן על גיטרה, פסנתר, תופים ואקורדיון. קול השירה שלו הוא בריטון ובמקביל לקריירה המוזיקלית הוא מפתח קריירת שירה תחת שם הבמה "גרישה אורגנט". 1999 – "Звезда" (כוכב), בשיתוף פעולה עם הזמר מקסים לאונידוב 2012 – "Estrada" אורגנט נשוי לנטליה קינקאדזה וממנה יש לו 2 ילדות. קודם לכן אורגנט חי במשך 5 שנים עם טטיאנה גבורקיאן והיה נשוי לקרינה אבדייבה, ממנה התגרש. באפריל 2021 אובחן כחיובי לקורונה ואולץ להיכנס לבידוד עד להחלמתו, במהלך תקופה זו המשיך להנחות את תוכניתו אורגנט בערב באמצעות שיחת וידאו. 2007 – פרס TEFI לטלוויזיה על הישגים בתחום הטלוויזיה 2009 – פרס TEFI לטלוויזיה על הישגים בתחום הטלוויזיה על השתתפותו בפאנל "פרוז'קטורפריסהילטון" 2010 – פרס TEFI לטלוויזיה על הישגים בתחום הטלוויזיה על השתתפותו בפאנל "פרוז'קטורפריסהילטון" 2011 – פרס TEFI לטלוויזיה על הישגים בתחום הטלוויזיה על השתתפותו בפאנל "פרוז'קטורפריסהילטון" 2014 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב" 2015 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב" 2016 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב" 2016 – פרס בחירת הילדים (Kids Choice Awards) כמנחה הטלוויזיה הרוסי הטוב ביותר 2019 – פרס TEFI בקטגוריית מנחה תוכנית הבידור הטוב ביותר כמנחה "אורגנט בערב" אתר האינטרנט הרשמי של איוואן אורגנט (ברוסית) איוואן אורגנט, ביישום טלגרם איוואן אורגנט, ברשת החברתית אינסטגרם איוואן אורגנט, ברשת החברתית טיקטוק איוואן אורגנט, ברשת החברתית VK איוואן אורגנט, סרטונים בערוץ היוטיוב איוואן אורגנט, באתר פליקר איוואן אורגנט, במסד הנתונים הקולנועיים IMDb (באנגלית) איוואן אורגנט, באתר AllMovie (באנגלית) איוואן אורגנט, במסד הנתונים הקולנועיים KinoPoisk (ברוסית) איוואן אורגנט, באתר סאונדקלאוד (באנגלית) איוואן אורגנט, באתר Last.fm (באנגלית) איוואן אורגנט, באתר MusicBrainz (באנגלית) איוואן אורגנט, באתר Discogs (באנגלית) איוואן אורגנט באתר "לנטה-פדיה" שוטר מושחת ושדכניות יענטעס: הכוכבים החדשים של הטלוויזיה הרוסית בימי פוטין, באתר TheMarker‏, 14 בפברואר 2012 שני בירנבוים, ‏"כולם למקלטים" – הקומיקאי המפורסם ביותר ברוסיה ברח לישראל, באתר ‏מאקו‏, 12 במרץ 2022 "Жид и московский шовинист": Свобода ответила Ивану Урганту חבר פרלמנט אוקראיני קרא לבדרן רוסי - יהודון "Иван Ургант стал гражданином Израиля, оформив документы в Бен-Гурионе". נבדק ב-2018-06-11. "Вслед за Романом — Иван: известный российский шоумен стал гражданином Израиля". נבדק ב-2018-06-11. "Иван Ургант репатриировался в Израиль". Vesty (ברוסית). 2018-06-10. נבדק ב-2018-06-11. "Ургант отреагировал на слухи о получении гражданства Израиля". נבדק ב-2018-06-11.